Merellä (Tanttu)
Uudet kokemukset kokan eessä,
 mennyt elämäni vanaveessä.

 Tumma viiva taivaan rantamalla
 viimekuva oli Pohjolasta
 nyt ei sekään silmihini siinnä,
 mietteitäni kotimaahan kiinnä,
 nyt sen surukseni tunnen vasta.

 Lemmen leikit, kevätelämäni
 leikitty ja eletty on tuolla. –
 Vaikka nyt on kauas matkani,
 niin on sentään suurin toivoni
 saada kerran kotimaahan kuolla.

1911.